ঘটনার সময় রাজডাঙা রোডের ফ্ল্যাটে একাই ছিলেন তিনি। ফোন সুইচড অফ শুনে সন্দেহ হয় স্বামীর। ফ্ল্যাটে ফিরে দেখেন দরজা বাইরে থেকে ভেজানো। ভিতরে বেডরুমে পড়ে আনমোল জনৈর দেহ। উর্ধাঙ্গে পোশাক ছিল না। মেঝেতে কিছু জায়গায় রক্তের দাগ। দেহ নিয়ে রুবি হাসপাতালে যান পরিবারের সদস্যরা। সেখানে ডাক্তাররা আনমোলকে মৃত ঘোষণা করেন। পুলিস তদন্তে এসে দেখে বেডরুমের পাশের ঘর লণ্ডভণ্ড। আলমারি খোলা। গোয়েন্দাদের সন্দেহ, ডাকাতির জন্যই চুয়াল্লিশ বছরের আনমোল জনৈকে খুন করা হয়েছে। ঘটনায় ফ্ল্যাটের পুরনো কর্মচারী যুক্ত থাকতে পারে বলে সন্দেহ গোয়েন্দাদের। পুলিসি কুকুর নিয়ে তল্লাশি চালানো হয় ফ্ল্যাটে।